**Tomáš Kubalík** (s. 1. toukokuuta 1990 Plzeň, Tšekkoslovakia) on tšekkiläinen jääkiekkoilija. Hän on pelipaikaltaan oikea laitahyökkääjä. Kubalík on pelannut urallaan myös 12 NHL-ottelua Columbus Blue Jacketsissa. Hän on pelityyliltään voimahyökkääjä, joka pelaa varsin röyhkeästi ja viihtyy maalinedustalla. Kubalík laukoo oikealta.

Ura
---

### Seuraura

Kubalík on HC Plzeňin kasvatti. Hän voitti kaudella 2006–2007 joukkueen A-nuorten sisäisen piste- ja maalipörssin tehoilla 23+15=38. Kubalík debytoi samalla kaudella vain 16-vuotiaana Plzeňin Extraliga-joukkueessa, jossa hän pelasi 23 runkosarjaottelua tehden yhden maalin. QMJHL-joukkue Victoriaville Tigres varasi Kubalíkin yhdeksäntenä pelaajana CHL:n varaustilaisuudessa 2007. Hän jatkoi kaudella 2007–2008 uraansa kuitenkin Plzeňissa, jossa Kubalík pelasi 20 runkosarja- ja yhden playoff-ottelun tehopistein 2+1=3. Miesten pelejä kertyi myös kuuden runkosarja- ja yhden karsintasarjaottelun verran lainalla sarjatasoa alempana 1. česká hokejová ligan HC Berounští Medvědi]ssä.

Columbus Blue Jackets varasi Kubalíkin viidennellä kierroksella 135. pelaajana NHL:n varaustilaisuudessa 2008. Hän pelasi kaudeen 2008–2009 Plzeňissa ja kaudeksi 2009–2010 Kubalík siirtyi hänet kaksi vuotta aiemmin varanneeseen QMJHL-joukkue Victoriaville Tigresiin. Kubalík sijoittui joukkueen sisäisessä piste- (Brandon Hynesin kanssa) ja maalipörssissä toiseksi tehoilla 33+42=75.

Toukokuussa 2010 Kubalík teki kolmivuotisen tulokassopimuksen Columbus Blue Jacketsin kanssa. Hän pelasi kauden 2010–2011 pääasiassa seuran farmijoukkue Springfield Falconsissa, AHL:ssä, jonka sisäisen piste- ja maalipörssin Kubalík voitti tehoilla 24+29=53. Hän debytoi kauden aikana myös NHL:ssä, jossa Kubalík sai tililleen neljä runkosarjaottelua tehden niissä kaksi syöttöpistettä. Molemmat niistä syntyivät hänen NHL-debyytissään 31. maaliskuuta 2011 vieraissa Washington Capitalsia vastaan. Kubalík sai debyytissään jääaikaa 14.53 minuuttia. Kaudella 2010–2011 hän sai tililleen kahdeksan NHL-ottelua tehden niissä tehot 1+1=2. Kubalíkin NHL-uran ensimmäinen ja toistaiseksi ainoa maali syntyi 13. tammikuuta 2012 Phoenix Coyotesin Jason LaBarberan taakse. Kesken kauden 2012–2013, maaliskuussa 2013 Blue Jackets kauppasi hänet Winnipeg Jetsiin vaihdossa Spencer Machacekiin. Hän pelasi koko kauden AHL:ssä, loppukaudella Jetsin organisaatiossa seuranaan St. John's IceCaps.

Kaudeksi 2013–2014 Kubalík palasi kotimaahansa ja siirtyi vuoden mittaisella sopimuksella KHL-joukkue Lev Prahaan. Hän eteni joukkueen kanssa aina Gagarin Cup -finaaleihin saakka, mutta Metallurg Magnitogorsk vei mestaruuden kuitenkin otteluvoitoin 4–3. Kaudeksi 2014–2015 Kubalík siirtyi vuoden mittaisella sopimuksella SM-liigajoukkue Kalevan Palloon. Häntä oli houkuttelemassa joukkueeseen myös Lev Prahasta tuttu joukkuetoveri Michal Birner, joka oli tehnyt muutamaa viikkoa aiemmin sopimuksen KalPan kanssa. Kubalíkin sopimuksessa oli myös niin ikään optio sopimuksen purkamisesta, mikäli Kasperi Kapanen palaa joukkueen vahvuuteen yritettyään saada NHL-paikkaa Pittsburgh Penguinsin joukkueesta. Kapanen palasi KalPaan, mutta myös vahvasti kauden aloittaneen Kubalíkin kerrottiin jatkavan joukkueessa kauden loppuun lokakuussa 2014. Kaudeksi 2014–2015 hän siirtyi vuoden mittaisella sopimuksella DEL-joukkue ERC Ingolstadtiin.

Kubalík siirtyi kaudeksi 2016–2017 vuoden mittaisella sopimuksella KHL:n slovakialaisjoukkue HC Slovan Bratislavan riveihin. Joulukuussa 2016 hän jätti joukkueen ja siirtyi vuoden 2017 vaihteessa loppukauden sopimuksella SM-liigajoukkue Vaasan Sportiin. Kubalík ei kuitenkaan vastannut häneen kohdistuneisiin odotuksiin tulosyksikössä ja teki 19 ottelussa vain tehot 1+5=6.

### Maajoukkueura

Kubalík edusti Tšekkiä alle 20-vuotiaiden MM-kilpailuissa vuosina 2009 ja 2010. Hän jakoi jälkimmäisessä turnauksessa joukkueensa sisäisen pistepörssin voiton Tomáš Knotekin kanssa tehoilla 4+5=9. Kubalík valittiin Tšekin top-3-pelaajaksi. Hän pelasi myös alle 18-vuotiaiden MM-kilpailuissa vuosina 2007 ja 2008, joista jälkimmäiseen turnaukseen Tšekki oli pudonnut edellisenä vuonna I-divisioonaan. Kubalík jakoi kuudella osumallaan koko I-divisioonan A-lohkon maalipörssin voiton joukkuetoverinsa Ondřej Palátin kanssa ja sijoittui 12 tehopisteellään pistepörssissä toiseksi joukkuetoverinsa Tomáš Vincourin jälkeen. Hän pelasi myös alle 18-vuotiaiden Ivan Hlinkan muistoturnauksessa vuonna 2007.

Tšekin A-maajoukkueessa Kubalík on pelannut kaksi ottelua tehden kaksi syöttöpistettä. Hän teki A-maajoukkuedebyyttinsä 6. marraskuuta 2014 Karjala-turnauksen avausottelussa Hartwall Arenalla Suomea vastaan. Kubalík merkittiin Tšekin kolmosketjuun KalPasta tutun ketjukaveri Michal Birnerin sekä TPS:ää edustaneen Radek Smoleňákin viereen. Hän teki ottelussa myös yhden syöttöpisteen Smoleňákin tekemään maaliin.

Muuta
-----

Kubalíkin pikkuveli Dominik pelaa HC Plzeňin Extraliga-joukkueessa. Hänellä on myös Los Angeles Kingsin NHL-varaus vuodelta 2013.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HC Plzeň | ČEL | 23 | 1 | 0 | 1 | 18 | – | – | – | – | – | U18 | 6 | 1 | 1 | 2 | 4 |
| 2007–2008 | HC Berounští Medvědi | Tšekki I | 6 | 0 | 0 | 0 | 0 | – | – | – | – | – | U18d1 | 5 | 6 | 6 | 12 | 8 |
|  | HC Plzeň | ČEL | 20 | 2 | 1 | 3 | 8 | 1 | 0 | 0 | 0 | 0 |
| 2008–2009 | HC Plzeň | ČEL | 32 | 1 | 1 | 2 | 64 | 17 | 1 | 0 | 1 | 8 | JMM | 6 | 0 | 2 | 2 | 4 |
| 2009–2010 | Victoriaville Tigres | QMJHL | 58 | 33 | 42 | 75 | 95 | 16 | 4 | 10 | 14 | 8 | JMM | 6 | 4 | 5 | 9 | 8 |
| 2010–2011 | Springfield Falcons | AHL | 76 | 24 | 29 | 53 | 43 | – | – | – | – | – |
|  | Columbus Blue Jackets | NHL | 4 | 0 | 2 | 2 | 0 | – | – | – | – | – |
| 2011–2012 | Springfield Falcons | AHL | 50 | 11 | 12 | 23 | 42 | – | – | – | – | – |
|  | Columbus Blue Jackets | NHL | 8 | 1 | 1 | 2 | 6 | – | – | – | – | – |
| 2012–2013 | Springfield Falcons | AHL | 54 | 14 | 6 | 20 | 50 | – | – | – | – | – |
|  | St. John's IceCaps | AHL | 10 | 0 | 3 | 3 | 10 | – | – | – | – | – |
| 2013–2014 | Lev Praha | KHL | 11 | 2 | 1 | 3 | 6 | 8 | 0 | 0 | 0 | 4 |
| 2014–2015 | KalPa | SM-liiga | 48 | 4 | 15 | 19 | 30 | 6 | 0 | 2 | 2 | 2 |
| 2015–2016 | ERC Ingolstadt | DEL | 47 | 14 | 13 | 27 | 40 | 2 | 0 | 0 | 0 | 0 |
| 2016–2017 | HC Slovan Bratislava | KHL | 18 | 1 | 3 | 4 | 6 | – | – | – | – | – |
|  | Sport | SM-liiga | 19 | 1 | 5 | 6 | 6 | – | – | – | – | – |
| 2017–2018 | HC Dukla Jihlava | ČEL | 32 | 5 | 7 | 12 | 14 | – | – | – | – | – |
|  | HC Plzeň | ČEL | 6 | 1 | 0 | 1 | 4 | 5 | 0 | 2 | 2 | 29 |
| 2018–2019 | Ei pelannut |  |  |  |  |  |  |  |  |  |  |  |
| 2019–2020 | HC Karlovy Vary | ČEL | 7 | 1 | 2 | 3 | 2 | – | – | – | – | – |
|  | HC Vítkovice | ČEL | 23 | 2 | 2 | 4 | 6 | – | – | – | – | – |
| 2020–2021 | HC Vítkovice | ČEL | 9 | 1 | 0 | 1 | 8 | – | – | – | – | – |
|  | GKS Katowice | Puola | 6 | 2 | 3 | 5 | 6 | 10 | 0 | 2 | 2 | 8 |
| 2021–2022 | Brest | Ranska2 | 26 | 17 | 19 | 36 | 50 | 12 | 4 | 9 | 13 | 32 |
| 2022–2023 | Morzine-Avoriaz | Ranska2 | 22 | 4 | 14 | 18 | 47 | 6 | 4 | 1 | 5 | 2 |
| 6 kautta | yhteensä | ČEL | 152 | 14 | 13 | 27 | 124 | 23 | 1 | 2 | 3 | 37 |
| 3 kautta | yhteensä | AHL | 190 | 49 | 50 | 99 | 145 | – | – | – | – | – |
| 2 kautta | yhteensä | SM-liiga | 67 | 5 | 20 | 25 | 36 | 6 | 0 | 2 | 2 | 2 |
| 2 kautta | yhteensä | Ranska2 | 48 | 21 | 33 | 54 | 97 | 18 | 8 | 10 | 18 | 34 |
| 2 kautta | yhteensä | KHL | 29 | 3 | 4 | 7 | 12 | 8 | 0 | 0 | 0 | 4 |
| 2 kautta | yhteensä | NHL | 12 | 1 | 3 | 4 | 6 | – | – | – | – | – |
| 1 kausi | yhteensä | DEL | 47 | 14 | 13 | 27 | 40 | 2 | 0 | 0 | 0 | 0 |
| 1 kausi | yhteensä | Puola | 6 | 2 | 3 | 5 | 6 | 10 | 0 | 2 | 2 | 8 |

Lähteet
-------

* Tomáš Kubalík The Internet Hockey Databasessa (englanniksi)
* Tomáš Kubalík Legends of Hockey -sivustolla (englanniksi)
* Tomáš Kubalík *Elite Prospects*. Everysport Media Group AB.  (englanniksi)

### Viitteet

1. 1 2  Tomas Kubalik siirtyy Birnerin vanavedessä KalPaan *Jatkoaika.com*.  5.8.2014. Jatkoaika r.y. Viitattu 5.8.2014.
2. 1 2 3 4 5  Tomáš Kubalík *Elite Prospects*. Everysport Media Group AB.  (englanniksi)
3. 1 2  Tomáš Kubalík The Internet Hockey Databasessa (englanniksi)
4. ↑  Jackets Sign Prospect Tomas Kubalik  18.5.2010. COLUMBUS, OHIO:  Columbus Blue Jackets. Viitattu 5.8.2014. (englanniksi)
5. ↑  Jason Chimera scores in overtime, Capitals beat Columbus 4-3 to reach 101 points  31.3.2011. WASHINGTON:  The Hockey News.  Arkistoitu 8.8.2014. Viitattu 5.8.2014. (englanniksi)
6. ↑  Tomas Kubalik 2010–11 Game Log *Hockey-Reference.com*. Sports Reference LLC. Viitattu 2.1.2017. (englanniksi)
7. ↑  Blue Jackets hold off Coyotes 4–3 *NHL.com*.  13.1.2012. National Hockey League. Viitattu 5.8.2014. (englanniksi)
8. ↑  Jets acquire Kubalik from Columbus for Machacek.  10.3.2013. Winnipeg Jets. Viitattu 5.8.2014. (englanniksi)
9. ↑  Mladá posila do útoku, Kubalík podepsal se Lvem roční kontrakt  7.6.2013. HC LEV Praha.  Arkistoitu 14.7.2014. Viitattu 5.8.2014. (tšekiksi)
10. ↑  Kasperi Kapanen palaa KalPaan, Tomas Kubalik jatkaa joukkueessa  9.10.2014. KalPa Hockey Oy. Viitattu 15.10.2014.
11. ↑  Räsänen, Jukka-Pekka: KalPan ulkomaalaiset suuntaavat ulkomaille *savonsanomat.fi*.  4.5.2015. Savon Media Oy.  Arkistoitu 6.5.2015. Viitattu 9.6.2015.
12. ↑  Útočník Tomáš Kubalík oblečie dres Slovana  5.5.2016. HC SLOVAN.sk. Viitattu 5.5.2016. (slovakiksi)
13. ↑  Tomas Kubalik vahvistamaan Sportia *Jatkoaika.com*.  2.1.2017. Jatkoaika r.y. Viitattu 2.1.2017.
14. ↑  Hanhikoski, Herkko: Kolme syytä: Liian hidas reagointi ja peli-ilmeen kadottaminen Sportin turmana *Jatkoaika.com*.  14.3.2017. Jatkoaika r.y. Viitattu 18.3.2017.
15. ↑  Czech Rep. 1990 Memorial of Ivan Hlinka (Team 18) 2007 Hodonin(CZECH REP.),Piestany(SLOVAKIA) Roster Stats (englanniksi)
16. ↑  Finland – Czech Republic (Line Up) (englanniksi)
17. ↑  FIN – CZE (2–1) (englanniksi)